נשים נפגעות אלימות עשויות להיות זכאיות להשתתפות בתשלום שכר דירה לתקופה של עד 3 שנים.
הסיוע ניתן בשכירת דירה בשוק הפרטי בכל אחד מישובי הארץ.
לטבלת סכומי הסיוע, ראו באתר משרד הבינוי והשיכון.
למידע לגבי התנאים הכלליים לסיוע בשכר דירה, ראו כאן.
נשים הזכאיות למקלט לנשים נפגעות אלימות, אך אינן יכולות לשהות בו.
נשים שהסתיימה שהותן במקלט לנשים נפגעות אלימות והן זקוקות להגנה ומגורים נפרדים.
נשים המתגוררות בדירת מעבר.
הסיוע ניתן במסגרת טיפול פרטני של עו"ס המתמחה באלימות במשפחה, באמצעות המחלקה לשירותים חברתיים - לאיתור המחלקה הקרובה למקום המגורים.
דו"ח סוציאלי, צו הגנה או צו הרחקה.
תעודת זהות עם ספח מעודכן.
אישור ממנהלת מקלט לנשים מוכות כי המבקשת שוהה/שהתה במקלט (כולל מועדי השהייה).
אסמכתא מהבנק הכוללת את מספר החשבון להעברת התשלום, מספר הסניף ומספר הבנק.
המבקשת תמלא טופס "בקשה לסיוע בדיור" ותחתום עליו.
פקיד הבנק יאשר את פרטי הזהות לפי תעודת הזהות ואת החתימה וישלח הטופס להמשך טיפול למחוז משרד הבינוי והשיכון או לחברה ממשלתית - עירונית בהתאם לבקשה.
עובד האכלוס יאשר את פרטי הזהות לפי תעודת הזהות ואת חתימתה.
הבקשה תטופל בהתאם לנתוני הדו"ח הסוציאלי.
למי שתימצא זכאית, תונפק תעודת זכאות, שתישלח למחרת למחוז או לחברה הממשלתית - עירונית.
המחוז ישלח את התעודה לסניף הבנק שהמבקשת בחרה בו.
כספי הסיוע יועברו על-ידי משרד הבינוי והשיכון לחשבון הבנק של הזכאית.
נוהל משרד הבינוי והשיכון מס' 08/25 מיום 01.03.2002 - כללים ואופן הטיפול בנשים מוכות.
אוחזר מתוך "https://www.kolzchut.org.il/he/סיוע_בשכר_דירה_לנשים_נפגעות_אלימות_(נשים_מוכות)"
עודכן לאחרונה ב־16:25, 10 במאי 2016. לחצו כאן להיסטוריית הדף.